“โนมูระฯ เปิดโผหุ้นเข้า SET50/100 ครึ่งปีหลัง เตรียมรับรีเทิร์นเกิน 7% ก่อนเข้าคำนวณจริง”
“โนมูระฯ เปิดโผหุ้นเข้า SET50/100 ครึ่งปีหลัง เตรียมรับรีเทิร์นกว่า 7% ก่อนเข้าคำนวณจริง”
“โนมูระฯ เปิดโผหุ้นเข้า SET50/100 ครึ่งปีหลัง เตรียมรับรีเทิร์นเกิน 7% ก่อนเข้าคำนวณจริง”
3 พ.ค. 2562

บริษัทหลักทรัพย์โนมูระ พัฒนะสิน จำกัด ระบุในบทวิเคราะห์ (3 พ.ค.) ว่า หลังจากได้คำนวณหุ้นเข้า/ออก SET50/SET100 สำหรับงวดครึ่งปีหลังของปี 2562 (ใช้ข้อมูลถึง 30 เม.ย.2562 ยังเหลือข้อมูลอีกประมาณ 4 สัปดาห์) ก่อนที่ตลาดหลักทรัพย์แห่งประเทศไทย (ตลท.) จะประกาศการคัดเลือกหุ้นเข้าออกรอบนี้ กลางเดือนมิ.ย.62 และมีผลเริ่มใช้ 1 ก.ค.62 นี้
โดยสำหรับผลการคำนวณในรอบนี้ใช้ข้อมูลตั้งแต่ 1 ธ.ค.61-30 เม.ย.62 (ยังเหลือข้อมูลอีกราว 4 สัปดาห์) ดังนั้นผลของการคาดการณ์น่าจะมีความใกล้เคียงสูง ซึ่งคาดว่าบทวิเคราะห์ฉบับนี้ จะช่วยให้นักลงทุนนำไปปรับกลยุทธ์การลงทุนล่วงหน้าได้ จึงเป็นที่มาของกลยุทธ์การลงทุน SET50/SET100 Play โดยมีรายละเอียดดังนี้
หุ้นที่คาดว่าจะเข้า SET50 รอบนี้มี 2 บริษัท คือ OSP ,SAWAD
หุ้นที่คาดว่าจะหลุด SET50 รอบนี้มี 2 บริษัท คือ BPP ,SPRC
หุ้นที่คาดว่าจะเข้า SET100 รอบนี้มี 5 บริษัท คือ OSP ,JAS ,BEC ,JMT ,TTD
หุ้นที่คาดว่าจะหลุด SET100 รอบนี้มี 5 บริษัท คือ BPP ,TPIPP ,PSH ,WHAUP ,WORK
หุ้นที่ถูกคัดเลือกเข้า SET50 กว่า 96% ของทั้งหมด จะปรับตัวขึ้นราว 7.3% ก่อนถูกนำเข้าคำนวณจริง สวนทางกับหุ้นที่ถูกคัดออกมักปรับตัวลง
โดยข้อมูลตั้งแต่ปี 2004 จนถึงปัจจุบัน พบว่า หุ้นที่ถูกคัดเลือกเข้า SET50 จะได้ผลตอบแทนเฉลี่ยสูงถึง 7.3% ก่อนที่จะมีการนำเข้าไปคำนวณประมาณ 1 เดือน ด้วยโอกาสสูงถึง 96% ซึ่งสวนทางกับหุ้นที่ถูกคัดออกที่มักจะปรับตัวลงล่วงหน้าเฉลี่ยราว 4% ในช่วงเดียวกัน
ขณะที่หุ้นที่ถูกคัดเลือกเข้า SET100 มักปรับตัวขึ้นก่อนถูกนำเข้าคำนวณจริงเช่นเดียวกับ SET50 แต่ให้ผลตอบแทนเฉลี่ยน้อยกว่าราว 2.6%
สำหรับหุ้นที่ถูกคัดเลือกเข้า SET100 นั้น ก็มักปรับตัวขึ้นในทิศทางเดียวกับหุ้นที่เข้า SET50 แต่ให้ผลตอบแทนด้อยกว่า คือ เฉลี่ยเพียง 2.6% ด้วยโอกาสราว 70% เท่านั้น ขณะเดียวกันหุ้นถูกคัดออกจาก SET100 ราคาก็มักจะทรงตัว หรือ Underperform เช่นเดียวกับหุ้นที่ออกจาก SET50 เช่นกัน
ดังนั้น กลยุทธ์ SET50/SET100 Play แนะนำ OSP ,SAWAD ส่วน Trading แนะ BEC ,JMT กลยุทธ์การลงทุนหุ้นที่เข้า-ออก SET50-SET100 ให้เลี่ยงหุ้นที่คาดว่าจะหลุด SET50-SET100 และเก็งกำไรหุ้นที่คาดว่าจะเข้า SET50-SET100 โดยเราเลือก OSP ,SAWAD เป็น TOP PICKS และแนะนำ Trading BEC,JMT ส่วนหุ้นที่หลุด SET50-SET100 แนะนำเลี่ยงระยะสั้น โดยระมัดระวังการลดน้ำหนักจาก Index Fund